L'Ajuntament de Sagunt rep i homenatja els i les esportistes del Club de Lluita Ares per les 22 medalles aconseguides
16 de juny 2021

![Imagen 1](/media/ssdla2an/90c-recepcio-1.jpg)![Imagen 2](/media/o2alhjm2/90c-recepcio-2.jpg)

![Imagen sin texto alternativo.](/media/ssdla2an/90c-recepcio-1.jpg)  
  
​

L'Ajuntament de Sagunt ha rebut este matí als i les esportistes del Club de Lluita Ares com a reconeixement pels assoliments aconseguits en esta temporada 2020/2021, on han obtingut 22 medalles tant en tornejos nacionals com internacionals, de les quals 12 són de bronze, 3 de plata i 7 d'or.

L'alcalde de Sagunt, Darío Moreno, ha indicat que «**este club és un dels referents de la nostra ciutat, que no ha deixat que els obstacles que hem tingut enguany a causa de la Covid-19 impedisquen l'obtenció de molts assoliments esportius. Per això és important que els fem este reconeixement, tant a nivell individual pel treball dels i les esportistes com a nivell general per la gran labor del club**».

En este sentit, el regidor d'Esports, Javier Timón, ha destacat que «**el nivell de resultats ho entenem com a reflex del treball realitzat, amb la dificultat afegida d'haver d'adaptar-se a les dures circumstàncies que ens ha plantejat la pandèmia posant de manifest el seu compromís, serietat i capacitat de sacrifici**». A més, Javier Timón ha aprofitat l'ocasió per a felicitar-los i donar-los l'enhorabona.

A l'acte han assistit el president del Club de Lluita Ares, Rafael Valero; membres de la junta directiva; els entrenadors Carmen Ripoll i Adrián Prats; i els esportistes del Club Javier Serrano, Tomás Serrano, Juan Miguel Alonso, Andrius Brutimavicius, Nina Demetrio, Manuel Fenollosa, Juan José Fajardo i José María Belmonte.

D'altra banda, Rafael Valero ha explicat les dificultats que els ha ocasionat la pandèmia en relació amb els entrenaments i el rendiment, així com ha destacat quals són les claus per a tornar al nivell d'abans. Així mateix, ha mostrat el seu orgull i satisfacció pel treball i esforç que ha mostrat el club.

Entre tots els bons resultats obtinguts enguany per part del club, cal destacar, la medalla de bronze de Javier Serrano en categoria escolar, les dues medalles de bronze de Manuel Fenollosa i Tomás Serrano en categoria cadet, la medalla d'or d'Adrián Valero i medalla de bronze de Félix Sánchez en categoria sub 23. També les quatre medalles de Wanderson Costa, Jesús Gasca i Joshua Monzó; les dues de plata de Guillermo Gasca i Raymison Bruno; les sis de bronze de Juan Miguel Alonso, Rafael Sanchís, Guillermo Gasca, Álvaro Martínez i Wanderson Costa en categoria Sènior.

A més, el Club també ha aconseguit les dues medalles d'or de Rafael Valero en categoria veterans, aconseguides en els Campionats d'Espanya; la medalla de plata de Joshua Monzó i les dues de bronze d'Álvaro Martínez i Andrius Butrimavicius, aconseguides en el Gran Premi d'Espanya i la medalla de bronze de Jesús Gasca, aconseguida en el Classificatòria Mundial Olímpic.

  

 ![Imagen sin texto alternativo.](/media/jozj1ry2/90c-recepcio-3.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-i-homenatja-els-i-les-esportistes-del-club-de-lluita-ares-per-les-22-medalles-aconseguides/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-i-homenatja-els-i-les-esportistes-del-club-de-lluita-ares-per-les-22-medalles-aconseguides/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-i-homenatja-els-i-les-esportistes-del-club-de-lluita-ares-per-les-22-medalles-aconseguides/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-i-homenatja-els-i-les-esportistes-del-club-de-lluita-ares-per-les-22-medalles-aconseguides/)